ΕΚΘΕΣΗ ΤΗΣ ΕΠΙΤΡΟΠΗΣ ΠΕΜΠΤΗ ΕΤΗΣΙΑ ΕΚΘΕΣΗ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΟΥ ΕΥΡΩΠΑΪΚΟΥ ΤΑΜΕΙΟΥ ΑΛΙΕΙΑΣ (2011) /* COM/2012/0747 final */





ΠΙΝΑΚΑΣ ΠΕΡΙΕΧΟΜΕΝΩΝ 1........... ΕΙΣΑΓΩΓΗ................................................................................................................... 3 2........... ΜΕΡΟΣ I – Εφαρμογή του ΕΤΑ σύμφωνα με το άρθρο 68 του ΕΤΑ........................... 3 2.1........ Κύριες εξελίξεις, τάσεις και προκλήσεις..................................................................... 3 2.1.1..... Εκτέλεση του προϋπολογισμού από την Επιτροπή....................................................... 4 2.2........ Τεχνική συνδρομή........................................................................................................ 4 2.2.1..... Απορρόφηση της Τεχνικής Συνδρομής από τα ΚΜ..................................................... 4 2.2.2..... Απορρόφηση της Τεχνικής Συνδρομής από την Επιτροπή........................................... 4 2.3........ Συμπεράσματα της στρατηγικής συζήτησης που αναφέρεται στο άρθρο 16 παράγραφος 1 του ΕΤΑ 5 3........... Οικονομικές επιδόσεις του τομέα της αλιείας το 2010 -2011..................................... 6 3.1.1..... Κλάδος αλίευσης.......................................................................................................... 6 3.1.2..... Υδατοκαλλιέργεια......................................................................................................... 7 3.1.3..... Μεταποίηση.................................................................................................................. 7 4........... ΜΕΡΟΣ II - Ανάλυση................................................................................................... 8 4.1........ Μέτρα του δημόσιου και του ιδιωτικού τομέα για την προσαρμογή του αλιευτικού στόλου 8 4.1.1..... Οριστική παύση δραστηριοτήτων................................................................................. 8 4.1.2..... Προσαρμογές του στόλου στις τιμές των καυσίμων.................................................... 9 4.2........ Εκσυγχρονισμός βάσει του άρθρου 25 παράγραφος 2 του ΕΤΑ................................ 10 4.3........ Εφαρμογή του άξονα 4 του ΕΤΑ................................................................................. 10 5........... Εκτέλεση του προϋπολογισμού στα κράτη μέλη........................................................ 13 ΕΚΘΕΣΗ ΤΗΣ ΕΠΙΤΡΟΠΗΣ ΠΕΜΠΤΗ ΕΤΗΣΙΑ ΕΚΘΕΣΗ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΟΥ ΕΥΡΩΠΑΪΚΟΥ ΤΑΜΕΙΟΥ ΑΛΙΕΙΑΣ (2011) 1. ΕΙΣΑΓΩΓΗ Σύμφωνα με το άρθρο 68 του Ευρωπαϊκού Ταμείου Αλιείας[1] (ΕΤΑ), η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών, έως τις 31 Δεκεμβρίου κάθε έτους, έκθεση σχετικά με την πραγματική εφαρμογή του κανονισμού για το ΕΤΑ, με βάση την αξιολόγηση των ετήσιων εκθέσεων των κρατών μελών (ΚΜ) και με βάση οιαδήποτε άλλη διαθέσιμη πληροφορία. Η παρούσα έκθεση καλύπτει την εφαρμογή του ΕΤΑ κατά το 2011. Χωρίζεται σε δύο μέρη. Το πρώτο αφορά τις απαιτήσεις βάσει του άρθρου 68 του ΕΤΑ. Καλύπτει επίσης τα αποτελέσματα της στρατηγικής συζήτησης που αναφέρεται στο άρθρο 16 παράγραφος 1 του ΕΤΑ. Το δεύτερο μέρος περιλαμβάνει επισκόπηση ορισμένων καίριων στοιχείων του ΕΤΑ κατά την περίοδο 2007-2013, ήτοι την οριστική παύση, τον εκσυγχρονισμό βάσει του άρθρου 25 και την εφαρμογή του άξονα 4. Το συνοδευτικό έγγραφο εργασίας των υπηρεσιών της Επιτροπής περιλαμβάνει σύντομη περίληψη της εφαρμογής του ΕΤΑ σε κάθε ΚΜ, καθώς και λεπτομερή στοιχεία σχετικά με την εκτέλεση του προϋπολογισμού[2]. 2. ΜΕΡΟΣ I – Εφαρμογή του ΕΤΑ 2.1. Κύριες εξελίξεις, τάσεις και προκλήσεις Δημοσιονομική εφαρμογή από τα ΚΜ. Οι πιστοποιημένες ενδιάμεσες πληρωμές που εστάλησαν από τα ΚΜ έως τα τέλη Δεκεμβρίου 2011 ανήλθαν σε ποσοστό 28% (1.187.725.419,93 ευρώ) των συνολικών κονδυλίων του ΕΤΑ, που αντιστοιχεί σε αύξηση κατά 84,5% (551.273.466,57) σε σύγκριση με τον Δεκέμβριο του 2010. Το μέσο ποσοστό αναλήψεων υποχρεώσεων έως τα τέλη του 2011 ανήλθε σε 55,29%. Η Βουλγαρία και η Ρουμανία έχουν καθυστερήσει σημαντικά. Το ποσοστό των αναλήψεων υποχρεώσεων όσον αφορά τη Γερμανία, τη Γαλλία, την Ουγγαρία, την Ιταλία, τη Μάλτα, τη Σλοβενία, την Ισπανία και τη Σουηδία είναι κάτω από το μέσο ποσοστό της ΕΕ. Από την άλλη πλευρά, το Βέλγιο, η Κύπρος, η Τσεχική Δημοκρατία, η Δανία, η Εσθονία, η Φινλανδία, η Ελλάδα, η Ιρλανδία, η Λιθουανία, η Λετονία, η Αυστρία, η Πολωνία, η Σλοβακία, οι Κάτω Χώρες και το Ηνωμένο Βασίλειο παρουσιάζουν ποσοστό άνω του μέσου όρου της ΕΕ. Στο τέλος του 2011, έξι ΚΜ αποτέλεσαν αντικείμενο ανάκλησης των υποχρεώσεων σύμφωνα με τον κανόνα «N+2» (άρθρο 90 του ΕΤΑ) για ποσό ύψους 9.696.117 ευρώ όσον αφορά τη δόση του 2009. Αυτό αντιστοιχεί σε σημαντική αύξηση σε σύγκριση με τα όσα ίσχυαν έως τα τέλη του 2010. Έλεγχος βάσει του κανονισμού σχετικά με τα καύσιμα. Στο πλαίσιο του κανονισμού (EΚ) αριθ. 744/2008 του Συμβουλίου, πραγματοποιήθηκαν έλεγχοι στο Βέλγιο, στη Δανία, στη Γαλλία, στην Πορτογαλία και στην Ισπανία. Τον Ιούνιο του 2011 η Επιτροπή έλαβε τα αποτελέσματα που προέκυψαν από τον εν λόγω έλεγχο. Τα κύρια πορίσματα αφορούσαν ελλείψεις όσον αφορά τα εθνικά συστήματα διαχείρισης και ελέγχου. Επιπλέον, στις εκθέσεις ελέγχου γινόταν σύσταση στα ΚΜ να (1) διασφαλίζουν ότι υφίστανται και λειτουργούν ορθά τα συστήματα ελέγχου· (2) να μεριμνούν για τη διενέργεια επαρκών δραστηριοτήτων ελέγχου· (3) να βελτιώσουν τη συνεργασία με την Επιτροπή ώστε οιαδήποτε παρατυπία να αποτρέπεται εγκαίρως και (4) να ελέγχουν εάν τυχόν παρατυπίες δεν οφείλονται σε συστημικά προβλήματα. Η Επιτροπή διαβίβασε τις σχετικές εκθέσεις ελέγχου στα οικεία ΚΜ με την παράκληση να λάβουν διορθωτικά μέτρα. Τα προαναφερόμενα πορίσματα και συστάσεις οδήγησαν την Επιτροπή να ζητήσει από τα λοιπά ΚΜ να διενεργήσουν επιπλέον ελέγχους. Συμμόρφωση. Έως τον Δεκέμβριο του 2011, 26 ΚΜ είχαν υποβάλει αξιολογήσεις της συμμόρφωσης, εκ των οποίων 25 έγιναν δεκτές. Σε σύγκριση με προηγούμενες εκθέσεις, σημειώθηκε βελτίωση ως προς τα προβλήματα συμμόρφωσης που αφορούσαν την προσωρινή ή την οριστική παύση δραστηριοτήτων, γεγονός το οποίο οδήγησε σε λιγότερες διακοπές πληρωμών. 2.1.1. Εκτέλεση του προϋπολογισμού από την Επιτροπή Από πλευράς ετήσιων αναλήψεων υποχρεώσεων, το 2011 ανελήφθησαν υποχρεώσεις για το 15,2% (653.204.485 ευρώ) των συνολικών πιστώσεων για την περίοδο 2007-2013 (4.292.990.279 ευρώ), εκ των οποίων 496.297.184 ευρώ για τις περιφέρειες που υπάγονται στον στόχο σύγκλισης και 156.907.301 ευρώ για τις περιφέρειες εκτός στόχου σύγκλισης. Από πλευράς πληρωμών, το 2011 πραγματοποιήθηκαν πληρωμές για το 10,2% (440.909.408 ευρώ) των συνολικών πιστώσεων, εκ των οποίων ποσοστό 72,7% για τις περιφέρειες που υπάγονται στον στόχο σύγκλισης (320.405.479 ευρώ) και 27,3% για τις περιφέρειες εκτός στόχου σύγκλισης (120.503.930 ευρώ). Οι πληρωμές αυτές πραγματοποιήθηκαν υπό τη μορφή ενδιάμεσων πληρωμών. Λεπτομερή στοιχεία περιέχονται στο τμήμα 5 παρακάτω και στο συνοδευτικό έγγραφο εργασίας των υπηρεσιών της Επιτροπής. 2.2. Τεχνική συνδρομή 2.2.1. Απορρόφηση της Τεχνικής Συνδρομής από τα ΚΜ. 22 ΚΜ προέβησαν σε αναλήψεις υποχρεώσεων βάσει του προϋπολογισμού για τεχνική συνδρομή (ΤΣ). Τα ΚΜ με τις μεγαλύτερες αναλήψεις υποχρεώσεων για ΤΣ ήταν: η Ελλάδα (7.115.250 ευρώ), η Πολωνία (4.756.335 ευρώ), η Ισπανία (4.416.169 ευρώ), η Ιταλία (2.581.161 ευρώ) και η Λετονία (2.092.140 ευρώ). Στα μέτρα που χρηματοδοτήθηκαν περιλαμβάνονταν η ενίσχυση της διοικητικής ικανότητας, η ανάπτυξη της πληροφορικής, η προβολή και η ενημέρωση καθώς και η στήριξη της διαχείρισης και υλοποίησης των ΕΠ. 2.2.2. Απορρόφηση της Τεχνικής Συνδρομής από την Επιτροπή. Το 2011 η Επιτροπή απορρόφησε 3.874.825 ευρώ από τον προϋπολογισμό ΤΣ για τα εξής: Τεχνολογία πληροφορικής Η Επιτροπή ανέλαβε υποχρεώσεις ύψους 554.741 ευρώ για την παροχή συναφών με υπολογιστές υπηρεσιών και υπηρεσιών που αφορούν τη συντήρηση και την ανάπτυξη συστημάτων πληροφορικής της ΓΔ MARE, απαραίτητων για την εφαρμογή του ΕΤΑ. Μονάδα υποστήριξης για το δίκτυο ευρωπαϊκών αλιευτικών ζωνών (FARNET) Αναλήφθηκαν υποχρεώσεις ύψους 1.891.871 ευρώ για το FARNET. Το 2011, το FARNET εστίασε στην εφαρμογή του άξονα 4 του ΕΤΑ με συνεχή μεθοδολογική και θεματική υποστήριξη των διαχειριστικών αρχών και των ομάδων τοπικής δράσης του FARNET (ΟΤΔΑ). Διοργανώθηκαν δύο διακρατικά σεμινάρια για τις ΟΤΔΑ: ένα σχετικά με την χάραξη στρατηγικής στη Σόφια (BG) τον Μάρτιο και ένα σχετικά με τη διαφοροποίηση των αλιευτικών περιοχών, στην Gdynia (PL) τον Ιούλιο. Το FARNET συνέβαλε στην προβολή του άξονα 4 μέσω του δικτυακού τόπου του, του Newsletter (Ενημερωτικού Δελτίου) του, του YouTube και του οικείου λογαριασμού Twitter. Στις δημοσιεύσεις περιλαμβάνονται δύο τεύχη του Περιοδικού FARNET (σε 4 γλώσσες) και ένας οδηγός για τη Διαφοροποίηση (σε 11 γλώσσες). Τον Νοέμβριο του 2011, σημαντική διάσκεψη με θέμα «Sustainable fisheries areas» («περιοχές βιώσιμης αλιείας») συγκέντρωσε πάνω από 450 ενδιαφερόμενους φορείς. Διασκέψεις Η Επιτροπή διοργάνωσε διάσκεψη με θέμα: «οι μελλοντικές περιοχές βιώσιμης αλιείας» (324.443 ευρώ) και σεμινάριο σχετικά με την εφαρμογή του ΕΤΑ (24.091 ευρώ). Δραστηριότητες επικοινωνίας Η Επιτροπή ανέλαβε υποχρεώσεις ύψους 148.878 ευρώ για την παραγωγή τεσσάρων βιντεοταινιών σχετικά με προγράμματα του άξονα 4, διαθέσιμων στον δικτυακό τόπο EUROPA: Percebeiros of Baiona (Ισπανία), απευθείας πωλήσεις και νέες τεχνολογίες (Γερμανία), συνδεόμενος με την αλιεία τουρισμός (Γαλλία) και αλυσίδα αξίας φυκιού (Δανία) . Έκτακτο προσωπικό Η Επιτροπή ανέλαβε υποχρεώσεις ύψους 850.000 ευρώ για τους μισθούς του έκτακτου προσωπικού που απασχολείται στην εφαρμογή του ΕΤΑ, ιδίως με στόχο να εξασφαλίσει την ορθή γλωσσική κάλυψη για όλα τα ΚΜ. 2.3. Συμπεράσματα της στρατηγικής συζήτησης που αναφέρεται στο άρθρο 16 παράγραφος 1 του ΕΤΑ Η Επιτροπή είχε παραλάβει όλες τις ενδιάμεσες αξιολογήσεις για το ΕΤΑ έως τα τέλη Ιουνίου 2011. Αυτές αποτέλεσαν τη βάση για μια συγκεφαλαιωτική έκθεση η οποία χρησιμοποιήθηκε από τους Διευθυντές Αλιείας για τη στρατηγική συζήτηση που πραγματοποιήθηκε στις Βρυξέλλες στις 8-9 Δεκεμβρίου 2011. Κύριες διαπιστώσεις της συγκεφαλαιωτικής έκθεσης Ο άξονας 1 είναι αυτός στον οποίο έχει σημειωθεί η μεγαλύτερη πρόοδος όσον αφορά την απορρόφηση κονδυλίων. Η οικονομική κατάσταση είχε σημαντικό αντίκτυπο στην εφαρμογή του άξονα 1, με αποτέλεσμα να επιταχυνθεί η εφαρμογή των μέτρων σχετικά με την οριστική και προσωρινή παύση των αλιευτικών δραστηριοτήτων. Παρά την ειδική διάταξη στον κανονισμό του ΕΤΑ, τα μέτρα σχετικά με την οριστική παύση δεν συνοδεύτηκαν από το απαραίτητο σχέδιο προσαρμογής της αλιευτικής προσπάθειας. Ο αντίκτυπος έγινε επίσης αισθητός στην εφαρμογή μέτρων για τη στήριξη επενδύσεων στα σκάφη, όπως είναι η αύξηση της επιλεκτικότητας των αλιευτικών εργαλείων (με λίγα μόνον έργα σε εξέλιξη), καθώς και μέτρων για τη στήριξη της παράκτιας αλιείας μικρής κλίμακας. Στο πλαίσιο του άξονα 2, το μέτρο 2.3 λαμβάνει τη μερίδα του λέοντος με έργα που αποσκοπούν στην αύξηση της παραγωγικής ικανότητας, στη βελτίωση των συστημάτων παραγωγής και των συνθηκών υγιεινής και εργασίας, ειδικότερα στις εγκαταστάσεις μεταποίησης. Η παραγωγική ικανότητα στον τομέα της υδατοκαλλιέργειας αυξήθηκε σε πολλά ΚΜ, παρά την εντύπωση ότι η απαίτηση σχετικά με την εκτίμηση των περιβαλλοντικών επιπτώσεων κατέστησε δύσκολη την εφαρμογή. Η στήριξη του ΕΤΑ στο πλαίσιο του άξονα 3 εστίασε κυρίως στη λιμενική υποδομή (μέτρο 3.3), στις συλλογικές δράσεις (μέτρο 3.1) και σε πιλοτικά έργα (μέτρο 3.5). Αξιοποιήθηκαν ελάχιστα υδατοπεριβαλλοντικά μέτρα ως αντιστάθμιση για τη χρήση παραγωγικών μεθόδων υδατοκαλλιέργειας που συμβάλλουν στην προστασία του περιβάλλοντος. 21 ΚΜ εφάρμοσαν ή προτίθενται να εφαρμόσουν τον άξονα 4. Εντούτοις, ο ρυθμός εφαρμογής για τον άξονα 4 είναι πιο αργός σε σχέση με τους λοιπούς άξονες. Η καθυστέρηση αυτή οφείλεται στην καθυστέρηση στον καθορισμό διαδικασιών, στην περιορισμένη πρόσβαση στην ιδιωτική χρηματοδότηση και στην έλλειψη ενδιαφέροντος από τον αλιευτικό κλάδο . Ο αντίκτυπος του άξονα 5 (Τεχνική Συνδρομή στα ΚΜ για τη διαχείριση των κονδυλίων του ΕΤΑ) είναι μέτριος. Εντούτοις, οι περισσότερες εκθέσεις αξιολόγησης υπογραμμίζουν τη χρησιμότητά του για την εφαρμογή των ΕΠ και για την ενημέρωση τρεχόντων ή δυνητικών δικαιούχων. Από την αξιολόγηση προκύπτει ότι είναι χαμηλή η συνολική συμβολή των προγραμμάτων του ΕΤΑ στη διατήρηση των πόρων ή στη βιωσιμότητα του περιβάλλοντος και ότι δεν αξιοποιούνται επαρκώς τα διαθέσιμα περιβαλλοντικά μέτρα. Τέλος, η συμβολή των προγραμμάτων του ΕΤΑ στην προώθηση των ίσων ευκαιριών θεωρήθηκε γενικά ως ουδέτερη ή ως οριακά, μόνον, θετική. Κατά τη συνάντηση, η Επιτροπή ζήτησε από τα ΚΜ να εξετάσουν τρόπους για την επιτάχυνση της εφαρμογής του ΕΤΑ. Παρουσίασε επίσης συνοπτική περίληψη των απόψεων και αντιδράσεων σχετικά με τα στάδια προγραμματισμού του ΕΤΑ. Πολλά ΚΜ παρατήρησαν συμπερασματικά ότι το εθνικό στρατηγικό σχέδιο (ΕΣΣ) ήταν χρήσιμο στα πρώτα στάδια της διαδικασίας προγραμματισμού αλλά ότι έχασε τη χρησιμότητά του αυτή κατά τον κύκλο προγραμματισμού . Άλλα ΚΜ τόνισαν την ανάγκη για μια περιφερειακή διάσταση του ΕΣΣ και ανάλογα με την περίπτωση, για μια προσέγγιση με βάση τη θαλάσσια λεκάνη. Πολλά ΚΜ προτίθενται να προβούν σε αναθεωρήσεις των ΕΠ τους με στόχο την ανακατανομή κονδυλίων ώστε να αντιμετωπιστούν εξωτερικές αλλαγές 3. Οικονομικές επιδόσεις του τομέα της αλιείας το 2010 -2011 3.1.1. Κλάδος αλίευσης Αντίθετα με την κατάσταση κατά την περίοδο 2007-2009, ο στόλος της ΕΕ παρουσίασε κατά μέσο όρο κέρδη το 2010. 11 εκ των 21 ΚΜ για τα οποία υπάρχουν πληροφορίες στην Ετήσια Οικονομική Έκθεση (ΕΟΕ 2012) παρουσίασαν καθαρό κέρδος το 2010, 4 συνέχισαν να παρουσιάζουν ζημίες στον κλάδο, ενώ τα υπόλοιπα ΚΜ δεν είχαν ούτε κέρδη ούτε ζημίες. Τα συνολικά έσοδα ανήλθαν σε 7 δισεκ. ευρώ, ενώ το σύνολο των δαπανών ανήλθε σε 6,5 δισεκ. (93% του συνόλου των εσόδων). Το σύνολο των εσόδων αυξήθηκε κατά 2,6% σε σύγκριση με αυτό του 2009. Αυτά αντιστοιχούν σε 6,6 δισεκ. ευρώ από πωλήσεις ψαριών, σε 34 εκατ. ευρώ έσοδα από αλιευτικά δικαιώματα, σε 193 εκατ. ευρώ από έσοδα προερχόμενα από πηγές πλην της αλιείας και σε 126 εκατ. ευρώ από άμεσες εισοδηματικές ενισχύσεις (ποσοστό μικρότερο από το 2% των συνολικών εσόδων και 27% λιγότερο σε σχέση με το 2009). Οι συγκεντρωτικές αμοιβές των πληρωμάτων (1,9 δισεκ. ευρώ, ήτοι 9% λιγότερο σε σχέση με το 2009, παρά την αύξηση στην απασχόληση), τα καύσιμα (1,3 δισεκ. ευρώ, ήτοι 11% περισσότερο σε σχέση με το 2009, ποσοστό πολύ χαμηλότερο της αύξησης ύψους 37,5% των τιμών καυσίμων μεταξύ 2010 και 2009), οι λοιπές μεταβλητές δαπάνες (943 εκατ. ευρώ) και οι δαπάνες απόσβεσης (793 εκατ. ευρώ) αποτέλεσαν τα 4 πιο σημαντικά στοιχεία κόστους, τα οποία αντιστοιχούν συνολικά σε ποσοστό 75% επί του συνόλου των δαπανών. Ο συνολικός αριθμός αλιέων που απασχολούνται επί του σκάφους (πλην της Ελλάδας) ανήλθε σε 138.500 (105.700 ΙΠΑ – Ισοδύναμο Πλήρους Απασχόλησης). Ο αριθμός αυτός αντιστοιχεί σε αύξηση κατά 2,4% σε σχέση με το 2009. Η Ισπανία παρουσίασε το υψηλότερο ποσοστό απασχόλησης, τόσο όσον αφορά το σύνολο των απασχολουμένων όσο και όσον αφορά το ΙΠΑ, από όλα τα ΚΜ της ΕΕ για τα οποία διατίθενται στοιχεία. 3.1.2. Υδατοκαλλιέργεια Το 2009, η παραγωγή της υδατοκαλλιέργειας στην ΕΕ των 27 ανήλθε σε 1,30 εκατ. τόνους. Παρά τη σημαντική αύξηση της παραγωγής σε παγκόσμιο επίπεδο, η παραγωγή στον κλάδο της υδατοκαλλιέργειας στην ΕΕ παρέμεινε σταθερή. Το μερίδιο της ΕΕ, ως ποσοστό της παγκόσμιας παραγωγής, μειώθηκε από 3% το 1997 σε 2,4% το 2009. Μολονότι από τα πρόσφατα στοιχεία προκύπτει ότι η οικονομική επίδοση των εταιρειών στον τομέα της υδατοκαλλιέργειας βελτιώθηκε, οι περισσότερες θέσεις εργασίας στον τομέα είναι μερικής απασχόλησης και ανέρχονται σε συνολικό αριθμό 80.000 ατόμων που εργάζονται σε 14.000 εταιρείες (εκ των οποίων ποσοστό 90% είναι μικροεπιχειρήσεις). Στο πλαίσιο του ΕΤΑ, η υδατοκαλλιέργεια αντιστοιχεί σε περίπου ένα τρίτο των κονδυλίων για τα οποία αναλήφθηκαν υποχρεώσεις στο πλαίσιο του Άξονα 2 (περίπου 28% επί του συνόλου του προϋπολογισμού του ΕΤΑ). Τον Φεβρουάριο του 2011 είχαν επιλεγεί περίπου 1.679 έργα και είχαν καταβληθεί πάνω από 40 εκατ. ευρώ. Τα περισσότερα έργα αφορούν παραγωγικές επενδύσεις ενώ ποσοστό άνω του 50% αφορά την υδατοκαλλιέργεια γλυκών υδάτων. Σύμφωνα με την Ενδιάμεση Αξιολόγηση του ΕΤΑ[3], οι απόψεις διίστανται ως προς την αποτελεσματικότητα των μέτρων στον τομέα υδατοκαλλιέργειας στο πλαίσιο του ΕΤΑ. Ο αριθμός των θέσεων εργασίας που δημιουργήθηκαν χάρη στο ΕΤΑ στον τομέα είναι πολύ μικρός και αντιστοιχεί σε ποσοστό μικρότερο του 0,3%. Επιπλέον, παρά το γεγονός ότι η παραγωγική ικανότητα φαίνεται πως έχει γενικά αυξηθεί, αυτό δεν οδήγησε απαραίτητα σε αύξηση της παραγωγής, λόγω της οικονομικής κρίσης και λόγω του αυξημένου παγκόσμιου ανταγωνισμού. Άλλα εμπόδια στην ανάπτυξη του τομέα είναι οι επιπτώσεις των ασθενειών, θέματα αδειοδότησης, πρόσβασης σε πιστώσεις (που καθίσταται ακόμη πιο δύσκολη λόγω του πολύ μικρού μεγέθους των περισσότερων παραγωγών) και η έλλειψη εθνικών στρατηγικών. 3.1.3. Μεταποίηση Το 2009, ο τομέας της μεταποίησης ιχθύων στην ΕΕ περιλάμβανε πάνω από 3.500 επιχειρήσεις για τις οποίες η μεταποίηση ιχθύων ήταν η κύρια δραστηριότητα, που αντιστοιχούσε σε περίπου 25,5 δισεκ. ευρώ κύκλου εργασιών και σε ακαθάριστη προστιθέμενη αξία (ΑΠΑ) που υπερέβαινε τα 6 δισεκ. ευρώ[4]. Ο εν λόγω τομέας απασχολούσε περίπου 118.000 ΙΠΑ στο σύνολο της ΕΕ (αριθμός που αντιστοιχεί σε 150.000 θέσεις εργασίας συνολικά). Η αξία της παραγωγής αυξήθηκε σταθερά τα τελευταία χρόνια (17,8 δισεκ. ευρώ το 2003 –στην ΕΕ των 25-, 18,94 δισεκ. ευρώ το 2005, 22,5 δισεκ. ευρώ το 2007). Ωστόσο μειώθηκαν τόσο η απασχόληση όσο και ο αριθμός των εταιρειών: από 132.000 ΙΠΑ και 4.216 εταιρείες (ΕΕ15) το 2003, σε 129.500 ΙΠΑ και 4.035 εταιρείες το 2005 και σε 126.000 ΙΠΑ και σχεδόν 4.000 εταιρείες το 2007. Τα μέτρα μεταποίησης και εμπορίας ιχθύων καλύπτουν ποσοστό άνω του 60% των κονδυλίων για τα οποία αναλήφθηκαν υποχρεώσεις και ποσοστό 34% των προγραμμάτων στο πλαίσιο του άξονα 2 του ΕΤΑ. Τα περισσότερα έργα εστιάζουν στην αύξηση της παραγωγικής ικανότητας, ενώ η βελτίωση των συστημάτων παραγωγής και οι συνθήκες υγιεινής και εργασίας έχουν εξ ίσου μεγάλη σημασία. Από την Ενδιάμεση Αξιολόγηση του ΕΤΑ διαπιστώθηκε ότι το ΕΤΑ επηρεάζει θετικά τη δημιουργία θέσεων εργασίας (+3%) αλλά ότι έχει μικρότερη επιρροή στην ποσότητα ή στην αξία της παραγωγής. Ο υψηλός διοικητικός φόρτος και η πρόσβαση στην πίστωση είναι οι κύριοι παράγοντες που περιορίζουν την αποτελεσματικότητα και την υλοποίηση του ΕΤΑ στον τομέα της μεταποίησης. Επιπλέον, ο παγκόσμιος ανταγωνισμός, η πρόσβαση σε πρώτες ύλες λόγω της μειωμένης παραγωγής στην ΕΕ και τα μικρά περιθώρια κέρδους φαίνεται πως είναι οι κύριες δυσκολίες που αντιμετωπίζει ο τομέας. 4. ΜΕΡΟΣ II - Ανάλυση 4.1. Μέτρα του δημόσιου και του ιδιωτικού τομέα για την προσαρμογή του αλιευτικού στόλου 4.1.1. Οριστική παύση δραστηριοτήτων Το ΕΤΑ περιλαμβάνει μέτρα για την προσαρμογή του αλιευτικού στόλου της ΕΕ, περιλαμβανομένης της δημόσιας στήριξης για την οριστική ή την προσωρινή παύση των αλιευτικών δραστηριοτήτων. Σύμφωνα με την Ενδιάμεση Αξιολόγηση του ΕΤΑ, έως την 31η Δεκεμβρίου 2010, η στήριξη του ΕΤΑ για την οριστική παύση δραστηριοτήτων ανήλθε σε ποσοστό μόλις 3% των έργων που αναλήφθηκαν αλλά σε ποσοστό 56% των πληρωμών του ΕΤΑ στο πλαίσιο του άξονα 1 (202 εκατ. ευρώ). Με βάση τις τρέχουσες προβλέψεις για την περίοδο προγραμματισμού 2007-2013, αυτό αντιστοιχεί σε περίπου 720 εκατ. ευρώ. Εάν προστεθεί αυτό το ποσό στα 546.700.000 ευρώ που καταβλήθηκαν στο πλαίσιο του ΧΜΠΑ (για την περίοδο 2000-2006) προκύπτει συνολικό ποσό περίπου 1,3 δισεκ. ευρώ δημόσιας στήριξης υπέρ μέτρων παροπλισμού για την περίοδο 2000-2015. Οι διαδοχικές αξιολογήσεις του ΕΤΑ και του προγενέστερου ΧΜΠΑ ανέδειξαν ένα συχνά επαναλαμβανόμενο πρόβλημα που αφορά τον τρόπο με τον οποίο η οριστική παύση τίθεται σε εφαρμογή στην πράξη. Η προσφυγή στην οριστική παύση δηλαδή δεν γίνεται τόσο λόγω της ανάγκης προσαρμογής του στόλου στους διαθέσιμους πόρους, αλλά λόγω των οικονομικών δυσκολιών των στόλων, ανεξάρτητα από την κατάσταση των αποθεμάτων. Η απαίτηση του ΕΤΑ για εφαρμογή σχεδίων προσαρμογής της αλιευτικής προσπάθειας πριν από την προσφυγή στην οριστική παύση δεν συνέβαλε στην επίλυση του εν λόγω προβλήματος. Αντιθέτως, σε ορισμένα σχέδια προσαρμογής της αλιευτικής προσπάθειας, η οριστική παύση παρουσιάζεται ρητά ως εργαλείο για την αντιστάθμιση της μείωσης των αλιευτικών δυνατοτήτων και για τη βελτίωση της οικονομικής βιωσιμότητας των υπόλοιπων σκαφών[5]. Έτσι, η οριστική παύση συχνά δεν εφαρμόζεται όσον αφορά τα σκάφη που ασκούν τη μεγαλύτερη πίεση στα αποθέματα αλλά όσον αφορά εκείνα τα σκάφη που παρουσιάζουν τις χειρότερες οικονομικές προοπτικές, γεγονός το οποίο περιορίζει την αποτελεσματικότητα της προσαρμογής της αλιευτικής ικανότητας που αυτή επιφέρει. Με την άποψη αυτή συμφωνεί και το Ευρωπαϊκό Ελεγκτικό Συνέδριο (ΕΕΣ). Στην Ειδική Έκθεσή του του Δεκεμβρίου 2011[6] σχετικά με το πώς τα μέτρα της ΕΕ συνέβαλαν στην προσαρμογή της αλιευτικής ικανότητας του αλιευτικού στόλου της ΕΕ διαπιστώνεται ότι, παρά την στήριξη υπέρ του παροπλισμού, η πραγματική αλιευτική ικανότητα των στόλων της ΕΕ για την περίοδο 1992-2008 «λαμβάνοντας υπόψη τον αντίκτυπο των τεχνολογικών βελτιώσεων, εκτιμάται ότι αυξήθηκε κατά 14%». Στην εν λόγω έκθεση επισημαίνονται περιπτώσεις στις οποίες παρασχέθηκε στήριξη σε σκάφη τα οποία είτε θα έπαυαν ούτως ή άλλως την αλιευτική τους δραστηριότητα είτε είχαν μικρό αντίκτυπο στην κατάσταση των αποθεμάτων. 4.1.2. Περισσότερα από τα μισά[7] σκάφη που παροπλίστηκαν δεν έλαβαν ενίσχυση για διάλυση. Αυτό επιβεβαιώνει τον περιορισμένο αντίκτυπο της στήριξης του ΕΤΑ στην προσαρμογή της αλιευτικής ικανότητας. Διαπιστώνεται μικρή μόνον βελτίωση σε σχέση με το ΧΜΠΑ (2000-2006), στο πλαίσιο του οποίου, έως τη μεταρρύθμιση της ΚΑΠ το 2002, σκάφη τα οποία παροπλίζονταν δίχως παροχή δημόσιας ενίσχυσης, ήταν δυνατόν να αντικατασταθούν κατόπιν παροχής ενίσχυσης. Προσαρμογές του στόλου στις τιμές των καυσίμων Οι τιμές των καυσίμων έφτασαν, έως τα τέλη του 2011, σε 0,65 ευρώ/l. Ανήλθαν σε ποσοστό 20% υψηλότερο σε σχέση με τις τιμές που ίσχυαν τον Δεκέμβριο 2010 και σε ποσοστό 62,5% πιο υψηλό από εκείνο του Δεκεμβρίου 2009. Ο τομέας της αλιείας καταβάλλει σημαντικές προσπάθειες για να περιοριστεί ο αντίκτυπος της αύξησης των τιμών καυσίμων στην οικονομική επίδοση. Με βάση τα στοιχεία από την ΕΟΕ προκύπτει ότι οι δαπάνες για καύσιμα κατά την περίοδο 2008-2010 μειώθηκαν ή αυξήθηκαν λιγότερο από τις τιμές των καυσίμων. Διαπιστώνονται δύο σημαντικές τάσεις. Η πρώτη αφορά αλλαγές στην αλιευτική συμπεριφορά τις οποίες οι διαχειριστές των σκαφών μπορούν να εφαρμόσουν άμεσα, με μικρή ή μηδενική δαπάνη. Για παράδειγμα, η μείωση της ταχύτητας πλεύσης και αλιείας μπορεί να οδηγήσει σε εξοικονόμηση καυσίμων σε ποσοστό έως 16%. Διαπιστώνεται επίσης ότι πολλοί στόλοι εκφορτώνουν αλιεύματα σε λιμένες εγγύτερα των περιοχών αλιείας. Τα αλιεύματα αποστέλλονται αργότερα στον λιμένα βάσης του σκάφους με φορτηγό. Οι διαχειριστές των σκαφών εισάγουν επίσης ελαφρότερα εργαλεία ή αλλάζουν εξειδικευμένη αλιευτική δραστηριότητα (metier) (από βενθοπελαγική τράτα σε αλιεία με παραγάδια και από αλιεία με δοκότρατα σε δίδυμες τράτες). Στο μέτρο του δυνατού, οι στόλοι μετακινούνται σε περιοχές αλιείας εγγύτερα στον λιμένα βάσης. Πολλές από αυτές τις προσαρμογές πραγματοποιούνται δίχως δημόσια ενίσχυση. Η δεύτερη τάση αφορά τεχνικές προσαρμογές του σκάφους όπως είναι τροποποιήσεις της μηχανής και των συστημάτων προώθησης, της αεροδυναμικής, μείωση της οπισθέλκουσας των συρόμενων εργαλείων μέσα στο νερό και στον βυθό, χρησιμοποίηση υπολογιστών για τον καθορισμό της συντομότερης διαδρομής προς τις περιοχές αλιείας, για την παρακολούθηση της ταχύτητας του σκάφους και για την πόντιση των διχτυών της τράτας με τη βέλτιστη ταχύτητα ανάλογα με τον αέρα, το ρεύμα και την ισχύ και την κατεύθυνση των κυμάτων. Σύμφωνα με στοιχεία προκύπτει ότι οι προαναφερόμενες προσαρμογές είναι δυνατόν να επιφέρουν εξοικονόμηση της κατανάλωσης σε ποσοστό που υπερβαίνει το 25%. Κονδύλια του ΕΤΑ χρησιμοποιούνται συχνά, αλλά όχι πάντοτε, και σε ορισμένες περιπτώσεις χρησιμοποιείται μόνον ιδιωτική χρηματοδότηση. Με βάση τις δύο αυτές τάσεις προκύπτει ότι είναι δυνατόν να γίνει σημαντική εξοικονόμηση στην κατανάλωση καυσίμων δίχως απαραίτητα να αντικατασταθούν οι μηχανές των σκαφών. Πρέπει να σημειωθεί ότι πολλές από αυτές τις προσαρμογές, που καλύπτονται από το άρθρο 25 του ΕΤΑ, ιδίως οι επενδύσεις επί του σκάφους με στόχο τη βελτίωση της ενεργειακής απόδοσης, έχουν χαρακτηριστεί στην προαναφερόμενη έκθεση του ΕΕΣ ως επενδύσεις που αυξάνουν την «ικανότητα αλίευσης ιχθύων των σκαφών». Αυτό ισχύει για παράδειγμα όσον αφορά τα συστήματα προώθησης με ακροφύσιο τα οποία έχουν ως αποτέλεσμα σημαντική οικονομία στα καύσιμα (σε ποσοστό έως 20%) αλλά τα οποία μπορεί να οδηγήσουν και σε αύξηση της ταχύτητας πλεύσης. 4.2. Εκσυγχρονισμός βάσει του άρθρου 25 παράγραφος 2 του ΕΤΑ Οι διαπιστώσεις της έκθεσης του ΕΕΣ είχαν σημαντικό αντίκτυπο στην προσέγγιση της Επιτροπής σε μέτρα που καλύπτονται από το άρθρο 25 παράγραφος 2 του ΕΤΑ. Μολονότι το μεγαλύτερο μέρος του έργου αφορά το 2012, τον Δεκέμβριο του 2011, η Επιτροπή διαβίβασε επεξηγηματικό σημείωμα στα ΚΜ σχετικά με την ερμηνεία του άρθρου 25 παράγραφος 2, όπου γίνεται διαχωρισμός μεταξύ επενδύσεων που οδηγούν ή αντίθετα δεν οδηγούν στην αύξηση της ικανότητας των σκαφών ως προς την αλίευση ιχθύων. Το σημείωμα συνοδευόταν από επιστολή στην οποία ζητούνταν από τα ΚΜ να υποβάλουν έως τις 15 Ιανουαρίου 2012 τον κατάλογο των αλιευτικών δραστηριοτήτων που χρηματοδοτούνται δυνάμει του άρθρου 25 παράγραφος 2 για τις οποίες έχει υποβληθεί αίτηση πληρωμής, περιλαμβανομένης σύντομης περιγραφής των δραστηριοτήτων, τον έλεγχο που διεξήχθη για να διαπιστωθεί εάν τηρήθηκαν οι ισχύοντες κανόνες και τα συναφή ποσά της ενωσιακής και της εθνικής χρηματοδότησης για κάθε δραστηριότητα. Στην εν λόγω επιστολή, η Επιτροπή δήλωνε επίσης την πρόθεσή της να εξετάσει την συμβατότητα του ΕΠ με το επεξηγηματικό σημείωμα και να ζητήσει επανεξέταση όπου αυτό θα κρινόταν απαραίτητο. Η Επιτροπή εξετάζει σήμερα την υποβολή των προαναφερομένων καταλόγων από τα ΚΜ. Θα αποφασίσει εάν θα κάνει δεκτές ή όχι τις συναφείς αιτήσεις πληρωμής, περιλαμβανομένων και εκείνων για τις οποίες διεκόπη η προθεσμία πληρωμής. Θα αποφασίσει επίσης ως προς την εφαρμογή δημοσιονομικών διορθώσεων σχετικά με πληρωμές οι οποίες έχουν ήδη πραγματοποιηθεί. Η αβεβαιότητα η οποία υφίσταται ως προς την ερμηνεία του άρθρου 25 παράγραφος 2 αντανακλά τις δυσκολίες στον εκσυγχρονισμό ή την αντικατάσταση μηχανών χωρίς αύξηση της αλιευτικής ικανότητας. 4.3. Εφαρμογή του άξονα 4 του ΕΤΑ Η εφαρμογή του άξονα 4 εξακολούθησε να επιταχύνεται και αρχίζει πλέον να αποδίδει καρπούς· γενικά, ωστόσο, εξακολουθεί να είναι αρκετά αργή. Έως τα τέλη του Δεκεμβρίου 2011, ο αριθμός των ΟΤΔΑ που είχαν επιλεγεί είχε ανέλθει σε 220 σε 18 ΚΜ (ήτοι αύξηση 50 ΟΤΔΑ σε σύγκριση με τα τέλη του 2010). Εκ των 21 ΚΜ που θα εφαρμόσουν τον άξονα 4, μόνον η Ιρλανδία, η Σλοβενία και η Ρουμανία δεν είχαν επιλέξει ακόμη καμία ομάδα. Συνολικά, αναμένεται να συσταθούν πάνω από 300 ΟΤΔΑ. Όλες οι νέες ομάδες κινούνται πλέον προς τη φάση της κατάρτισης και επιλογής έργων. Στα τέλη του 2011, είχαν επιλεγεί 1.625 έργα, σε σύγκριση με 685 στα τέλη του 2010. Τα έργα είναι δυνατόν να χωριστούν σε τρία ευρύτερα θέματα: πρόσδοση προστιθέμενης αξίας στα προϊόντα αλιείας· διαφοροποίηση της τοπικής οικονομίας των αλιευτικών περιοχών· και αξιοποίηση των περιβαλλοντικών αγαθών (πράσινη ανάπτυξη), της κοινωνίας και του πολιτισμού, δίνοντας ιδιαίτερη έμφαση στα δύο πρώτα. Τα έργα που λαμβάνουν στήριξη είναι γενικά μικρής κλίμακας από πλευράς επενδύσεων και ωφελούν τις τοπικές αλιευτικές κοινότητες. Το ποσοστό χρηματοδότησης του ΕΤΑ που χορηγείται για τον άξονα 4 κυμαίνεται από 2,6% στη Γαλλία σε 32,5% στη Ρουμανία. Ο μέσος προϋπολογισμός ανά ΟΤΔΑ κυμαίνεται από λιγότερο από 1 εκατ. ευρώ σε άνω των 7 εκατ. ευρώ. Υπάρχουν επίσης σημαντικές διαφορές στην ταχύτητα εφαρμογής που μπορούν να εξηγηθούν λόγω του διαφορετικού επιπέδου εμπειρίας στον τομέα της τοπικής ανάπτυξης και λόγω των δυσκολιών που αντιμετωπίζονται από ορισμένες περιφερειακής δομής χώρες στον καθορισμό και στο διαχωρισμό των αντίστοιχων ρόλων των εθνικών και περιφερειακών αρχών στην εφαρμογή του άξονα 4. Σημαντικές διαφορές υπάρχουν επίσης στην ερμηνεία, από πλευράς διαχειριστικών αρχών, των κανόνων και των κατευθυντήριων γραμμών της ΕΕ όσον αφορά τον άξονα 4. Η δυσκολία διασφάλισης της δημόσιας συγχρηματοδότησης έχει αποδειχθεί σοβαρό πρόβλημα για ορισμένες ΟΤΔΑ. Επιπλέον, οι ιδιωτικοί επιχειρηματικοί φορείς συνάντησαν δυσκολίες στο να προσφέρουν συγχρηματοδότηση σε έργα λόγω της οικονομικής κρίσης. Παρά το ότι δεν υπάρχουν συγκεντρωτικά στοιχεία διαθέσιμα στο παρόν στάδιο της περιόδου προγραμματισμού, από μια σειρά παραδειγμάτων φαίνεται το δυναμικό του άξονα 4 όσον αφορά τη δημιουργία θέσεων εργασίας. Αποτελέσματα του άξονα 4 – Παραδείγματα δημιουργίας θέσεων εργασίας και εσόδων σε τρέχοντα έργα - Συνδεόμενος με την αλιεία τουρισμός (Γαλλία): Κατά τη διάρκεια τριών ετών, τοπικοί φορείς από την ΟΤΔΑ του Var, εργάστηκαν για την προώθηση συνδεόμενου με την αλιεία τουρισμού στην περιοχή. Μεταξύ 2009 και 2010, συνολικά 12 σκάφη εξοπλίστηκαν και εγκρίθηκαν για δραστηριότητες συνδεόμενου με την αλιεία τουρισμού. Οι αλιείς που συμμετείχαν σημείωσαν πρόσθετα έσοδα της τάξης του 30% έως 70% τις ημέρες που φιλοξένησαν τουρίστες στα σκάφη τους (αλιεύοντας πολύ λιγότερο σε σχέση με μια κανονική ημέρα αλιείας) - «Ψάρια απευθείας από το σκάφος » (Γερμανία). Αυτό το έργο επιτρέπει σε αλιείς να πωλούν μέρος των αλιευμάτων τους απευθείας σε τελικούς πελάτες χρησιμοποιώντας έναν ιστότοπο στον οποίο αναφέρεται ποια ψάρια που έχουν μόλις αλιευθεί θα είναι διαθέσιμα, πότε και πού. Οι 11 αλιευτικές επιχειρήσεις που συμμετέχουν στο εν λόγω έργο έχουν επιτύχει σημαντικά υψηλότερες τιμές μέσω της απευθείας πώλησης και της ίδιας εκμετάλλευσης σε σύγκριση με την χονδρική πώληση. - Διατήρηση θέσεων εργασίας για 27 συλλέκτες οστρακοειδών στη Γαλικία (Ισπανία) μέσω της παροχής σε αυτούς βοήθειας για την ανάπτυξη και εμπορία νέων προϊόντων, με αποτέλεσμα τη δημιουργία πρόσθετου εισοδήματος - Παροχή βοήθειας σε 6 ανάπηρους αλιείς ώστε να επιστρέψουν στον χώρο εργασίας τους στην Charente Maritime (Γαλλία). Το εν λόγω έργο προβλέπει 60 επιπλέον θέσεις εργασίας για ανάπηρους αλιείς. - Δημιουργία 6 επιπλέον θέσεων εργασίας σε ένα τοπικό εστιατόριο για ψάρι, το οποίο διευθέτησε έναν πολυλειτουργικό χώρο εργασίας σε ένα ιστορικό κτίριο που φιλοξενεί μαθήματα μαγειρικής, εκθέσεις και εκδηλώσεις (Κάτω Χώρες, Urk) - Δημιουργία μιας ΜΜΕ που απασχολεί τέσσερα άτομα, η οποία αναπτύσσει καινοτόμα τρόφιμα με φύκια, με κύκλο εργασιών άνω των 1.500.000 ευρώ ετησίως. (Δανία, Βόρεια Γιουτλάνδη) - Δημιουργία έξι νέων θέσεων εργασίας σε αλιευτικές επιχειρήσεις και δύο νέων θέσεων εργασίας στη μεταποίηση μέσω της στήριξης ενός κέντρου εφοδιαστικής στο Kuusamo που περιλαμβάνει κέντρο διαχείρισης και μεταποίησης αλιευμάτων για τους τοπικούς αλιείς (Φινλανδία, Βόρεια Οστροβόθνια) - Δημιουργία μιας επιπλέον θέσης εργασίας μέσω της στήριξης μιας επιχείρησης υδατοκαλλιέργειας με στόχο να παράγει η ίδια ιχθυάλευρο από τοπικά απόβλητα ιχθύων (το κόστος για τα ιχθυάλευρα μειώθηκε κατά 50%, με εξοικονόμηση 20.000 ευρώ ετησίως) (Ανδαλουσία, Ισπανία) 5. Εκτέλεση του προϋπολογισμού στα κράτη μέλη ΠΙΝΑΚΑΣ: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΓΙΑ ΤΟΝ ΣΤΟΧΟ ΣΥΓΚΛΙΣΗΣ ΚΑΙ ΕΚΤΟΣ ΣΤΟΧΟΥ ΣΥΓΚΛΙΣΗΣ || Χώρα || || Ποσό που αποφασίστηκε a || Ποσό για το οποίο αναλήφθηκε υποχρέωση b || Ποσό το οποίο πληρώθηκε c || % (b) / (a) || % (c) / (a) Βέλγιο || Περίοδος 2007-2013 || 26 261 648,00 || 17 205 799,00 || 11 243 909,00 || 65,52% || 42,81% Οικονομικό έτος: 2011 || 4 412 449,00 || 4 412 449,00 || 7 567 279,00 || Δημοκρατία της Βουλγαρίας || Περίοδος 2007-2013 || 75 876 747,00 || 47 107 496,00 || 15 625 873,19 || 62,08% || 20,59% Οικονομικό έτος: 2011 || 13 084 212,00 || 13 084 212,00 || 4 424 514,08 || Τσεχική Δημοκρατία || Περίοδος 2007-2013 || 27 106 675,00 || 18 492 712,00 || 14 758 064,92 || 68,22% || 54,44% Οικονομικό έτος: 2011 || 4 043 811,00 || 4 043 811,00 || 7 671 187,19 || Δανία || Περίοδος 2007-2013 || 133 675 169,00 || 93 573 369,00 || 65 434 024,70 || 70,00% || 48,95% Οικονομικό έτος: 2011 || 19 463 114,00 || 19 463 114,00 || 20 580 026,46 || Γερμανία || Περίοδος 2007-2013 || 149 121 176,00 || 103 720 590,00 || 60 355 018,91 || 69,55% || 40,47% Οικονομικό έτος: 2011 || 22 443 794,00 || 22 443 794,00 || 12 931 618,46 || Εσθονία || Περίοδος 2007-2013 || 84 568 039,00 || 54 878 609,00 || 30 975 023,79 || 64,89% || 36,63% Οικονομικό έτος: 2011 || 12 995 534,00 || 12 995 534,00 || 10 777 597,65 || Ιρλανδία || Περίοδος 2007-2013 || 42 266 603,00 || 27 691 739,00 || 20 590 159,00 || 65,52% || 48,71% Οικονομικό έτος: 2011 || 7 101 580,00 || 7 101 580,00 || 0,00 || Ελλάδα || Περίοδος 2007-2013 || 207 832 237,00 || 149 533 189,00 || 67 985 280,18 || 71,95% || 32,71% Οικονομικό έτος: 2011 || 29 514 336,00 || 29 514 336,00 || 35 990 929,01 || Ισπανία || Περίοδος 2007-2013 || 1 131 890 912,00 || 803 995 016,00 || 404 470 852,66 || 71,03% || 35,73% Οικονομικό έτος: 2011 || 162 654 289,00 || 162 654 289,00 || 118 436 927,74 || Γαλλία || Περίοδος 2007-2013 || 215 686 616,00 || 150 871 906,00 || 87 774 969,38 || 69,95% || 40,70% Οικονομικό έτος: 2011 || 31 457 343,00 || 31 457 343,00 || 13 506 474,71 || Ιταλία || Περίοδος 2007-2013 || 424 342 854,00 || 297 930 059,00 || 163 479 766,46 || 70,21% || 38,53% Οικονομικό έτος: 2011 || 61 620 807,00 || 61 620 807,00 || 59 235 210,54 || Κύπρος || Περίοδος 2007-2013 || 19 724 418,00 || 13 807 204,00 || 13 278 025,78 || 70,00% || 67,32% Οικονομικό έτος: 2011 || 2 871 876,00 || 2 871 876,00 || 4 367 980,79 || Λετονία || Περίοδος 2007-2013 || 125 015 563,00 || 81 747 415,00 || 65 170 045,47 || 65,39% || 52,13% Οικονομικό έτος: 2011 || 19 243 706,00 || 19 243 706,00 || 25 474 344,28 || Λιθουανία || Περίοδος 2007-2013 || 54 713 408,00 || 36 709 949,00 || 23 120 863,91 || 67,09% || 42,26% Οικονομικό έτος: 2011 || 8 161 553,00 || 8 161 553,00 || 4 675 239,50 || Λουξεμβούργο || Περίοδος 2007-2013 || 0,00 || 0,00 || 0,00 || 0,00% || 0,00% Οικονομικό έτος: 2011 || 0,00 || 0,00 || 0,00 || Ουγγαρία || Περίοδος 2007-2013 || 34 769 572,00 || 21 987 859,00 || 12 865 081,83 || 63,24% || 37,00% Οικονομικό έτος: 2011 || 5 952 501,00 || 5 952 501,00 || 7 190 107,83 || Μάλτα || Περίοδος 2007-2013 || 8 372 329,00 || 5 300 916,00 || 2 126 063,75 || 63,31% || 25,39% Οικονομικό έτος: 2011 || 1 271 388,00 || 1 271 388,00 || 953 937,69 || Κάτω Χώρες || Περίοδος 2007-2013 || 48 578 417,00 || 34 005 165,00 || 13 201 570,50 || 70,00% || 27,18% Οικονομικό έτος: 2011 || 7 073 021,00 || 7 073 021,00 || 1 553 560,32 || Αυστρία || Περίοδος 2007-2013 || 5 259 318,00 || 3 692 103,00 || 3 645 455,55 || 70,20% || 69,31% Οικονομικό έτος: 2011 || 763 814,00 || 763 814,00 || 753 548,00 || Πολωνία || Περίοδος 2007-2013 || 734 092 574,00 || 483 677 649,00 || 211 027 766,33 || 65,89% || 28,75% Οικονομικό έτος: 2011 || 121 944 858,00 || 121 944 858,00 || 71 086 296,54 || Πορτογαλία || Περίοδος 2007-2013 || 246 485 249,00 || 173 238 515,00 || 83 595 336,48 || 70,28% || 33,91% Οικονομικό έτος: 2011 || 35 759 773,00 || 35 759 773,00 || 19 208 344,06 || Ρουμανία || Περίοδος 2007-2013 || 230 645 644,00 || 143 020 768,00 || 32 299 988,49 || 62,01% || 14,00% Οικονομικό έτος: 2011 || 39 257 052,00 || 39 257 052,00 || 0,00 || Σλοβενία || Περίοδος 2007-2013 || 21 640 283,00 || 15 269 905,00 || 5 751 652,52 || 70,56% || 26,58% Οικονομικό έτος: 2011 || 3 515 536,00 || 3 515 536,00 || 2 722 012,90 || Σλοβακία || Περίοδος 2007-2013 || 13 123 309,00 || 8 607 829,00 || 5 170 176,35 || 65,59% || 39,40% Οικονομικό έτος: 2011 || 1 782 386,00 || 1 782 386,00 || 1 257 371,92 || Φινλανδία || Περίοδος 2007-2013 || 39 448 827,00 || 27 614 400,00 || 16 427 458,77 || 70,00% || 41,64% Οικονομικό έτος: 2011 || 5 743 752,00 || 5 743 752,00 || 5 039 613,94 || Σουηδία || Περίοδος 2007-2013 || 54 664 803,00 || 38 265 669,00 || 24 999 874,53 || 70,00% || 45,73% Οικονομικό έτος: 2011 || 7 959 199,00 || 7 959 199,00 || 5 505 285,77 || Ηνωμένο Βασίλειο || Περίοδος 2007-2013 || 137 827 889,00 || 90 707 217,00 || 19 295 904,46 || 65,81% || 14,00% Οικονομικό έτος: 2011 || 23 112 801,00 || 23 112 801,00 || 0,00 || Σύνολο || Περίοδος 2007-2013 || 4 292 990 279,00 || 2 942 653 047,00 || 1 474 668 206,91 || 68,55% || 34,35% Οικονομικό έτος: 2011 || 653 204 485,00 || 653 204 485,00 || 440 909 408,38 || [1] Άρθρο 68 του κανονισμού (EΚ) αριθ. 1198/2006 του Συμβουλίου, της 27ης Ιουλίου 2006, για το Ευρωπαϊκό Ταμείο Αλιείας, ΕΕ L 120 της 15.8.2006. [2] Πίνακας I. Εκτέλεση του προϋπολογισμού στις περιφέρειες στόχου σύγκλισης. Πίνακας II. Εκτέλεση του προϋπολογισμού στις περιφέρειες εκτός στόχου σύγκλισης. Πίνακας III. Προγραμματισμένα ποσά του ΕΤΑ ανά άξονες προτεραιότητας και ανά κράτος μέλος. Πίνακας IV. Πιστοποιημένες δαπάνες του ΕΤΑ ανά άξονα προτεραιότητας και ανά κράτος μέλος. [3] Μπορείτε να ανατρέξετε στη διεύθυνση http://ec.europa.eu/fisheries/documentation/studies/eff_evaluation/eff_evaluation_synthesis_en.pdf. Σελίδα 40. [4] Άλλες 900 εταιρείες (2.3 € δισεκ. κύκλου εργασιών) συμμετείχαν στη μεταποίηση ιχθύων αλλά δίχως αυτή να είναι η κύρια δραστηριότητά τους. [5] Για την ενδιάμεση αξιολόγηση για το ΕΤΑ και την εκ των υστέρων αξιολόγηση του ΧΜΠΑ μπορείτε να ανατρέξετε στη διεύθυνση http://ec.europa.eu/fisheries/documentation/studies/fifg_evaluation/fifg_evaluation_executive_summary_en.pdf [6] Ειδική έκθεση αριθ. 12/2011 «Συνέβαλαν τα μέτρα της ΕΕ στην προσαρμογή της ικανότητας των αλιευτικών στόλων στις διαθέσιμες αλιευτικές δυνατότητες;» [7] Το 2011 παροπλίστηκε χωρητικότητα που αντιστοιχεί σε 61% των GT και σε 48% των KW.